Predkladacia správa

Uznesením vlády SR č.573/1999 bolo rozhodnuté vykonať rozpočtové opatrenie, ktorým boli presunuté finančné prostriedky v sume 15 000 000 Sk z rozpočtovej kapitoly Úradu pre stratégiu rozvoja spoločnosti, vedy a techniky SR ako účelovú dotáciu pre Mestský úrad Kysucké Nové Mesto na výkup pozemkov na ktorých sa bude realizovať výstavba závodu INA WERK SCHAEFFLER oHG.
Výkupom pozemkov od súkromných osôb vznikli MsÚ Kysucké Nové Mesto ďalšie výdavky priamo súvisiace s výkupom , tieto ale v prijatom uznesení neboli formulované. Preto Ministerstvo financií nemalo možnosť v plnej miere akceptovať využitie prostriedkov určených na finančnú dotáciu. 
Tento materiál navrhuje riešiť nedostatok uznesenia vlády SR č. 573/1999 bod B2, v ktorom neboli zohľadnené aj ďalšie oprávnené výdavky, ktoré pritom nesúvisia s priamou úlohou orgánov územnej samosprávy v súvislosti s dikciou zákona č. 369/1990 Zb. O obecnom zriadení v znení neskorších predpisov.